Jidher li l-appell tal-awtoritajiet tas-saħħa qed jaqa’ fuq widnejn torox ma’ xi wħud hekk kif qed jibqgħu jinġabru gruppi ta’ nies madwar Malta. Ritratti li ttieħdu u ttellgħu llum fuq il-midja soċjali juru grupp sostanzjali ta’ persuni li ltaqgħu flimkien bil-muturi fi Triq il-Kosta. Il-gvern wissa li għalissa, biex tiġi kkontrollata l-imxija tal-pandemija f’Malta, ma jistgħux jiltaqgħu gruppi ta’ aktar min 3 persuni. Il-pulizija għaddejjin b’ħidma qatigħ biex jikkontrollaw dawn it-tip ta’ sitwazzjonijiet fejn saħansitra qed jagħtu l-multi. Iżda dan jidher li mhux qed ikun ta’ deterrent biżżejjed.